WICE บวกเกิน 4% ลุ้นรายได้ปี 60 โตกระฉูด
WICE บวกเกิน 4% ลุ้นรายได้ปี 60 โตกระฉูด ล่าสุด ณ เวลา 15.45น. อยู่ที่ 3.76 บาท บวก 0.16 บาท หรือ 4.44% สูงสุด 3.78 บาท ต่ำสุด 3.60 บาท ด้วยมูลค่าซื้อขาย 67.53 ล้านบาท
30 ม.ค. 2560

ผู้สื่อข่าวรายงานว่าราคาหุ้นบริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 15.45 น. อยู่ที่ 3.76 บาท บวก 0.16 บาท หรือ 4.44% สูงสุด 3.78 บาท ต่ำสุด 3.60 บาท ด้วยมูลค่าซื้อขาย 67.53 ล้านบาท ขณะที่ดัชนีตลาดหุ้นไทยโดยรวมบวก 0.13%

โดย นางอารยา คงสุนทร ประธานเจ้าหน้าที่บริหาร WICE เปิดเผยว่า ในปี 60 บริษัทตั้งเป้ารายได้เติบโต 30% จากปี 59  ซึ่งรายได้ในปีนี้จะถือเป็นการเติบโตสูงสุดของการดำเนินงานในรอบ 24 ปีของ WICE โดยปัจจัยสนับสนุนการเติบโตมาจากขยายตัวของปริมาณงานบริการทุกประเภท ประกอบด้วย งานบริการนำเข้าส่งออกทางทะเล(Sea Freight)  ทางอากาศ (Air Freight) งานบริการพิธีการศุลกากร งานขนส่งในประเทศ และงานบริหารจัดการคลังสินค้า
ทั้งนี้บริษัทยังรับรู้รายได้จากการดำเนินงานของกิจการ SEL เข้ามาเต็มปีเป็นปีแรก ซึ่งปัจจัยดังกล่าวจะช่วยสนับสนุนให้ผลการดำเนินงานเป็นไปตามเป้าหมายที่วางไว้ โดยสัดส่วนรายได้แบ่งออกเป็น งาน Sea Freight 45% งาน Air Freight  35% และงานขนส่งในประเทศ งานให้บริการพิธีการศุลกากร งานให้บริการจัดการคลังสินค้า 20%
 